ნიგორზღვა

ნიგორზღვა — სოფელი სამტრედიის მუნიციპალიტეტში, საჯავახოს თემში. მდებარეობს იმერეთის სამხრეთ მთისწინეთში. ზღვის დონიდან 120 მეტრი, სამტრედიიდან 12 კილომეტრი. სოფელში დგას XVIII საუკუნის წმინდა გიორგის სახელობის ტაძარი.

 ისტორია 
ფეოდალურ ხანაში სოფელი შედიოდა საჯავახოს მხარეში.ე. გვენეტაძე, გ. გაგუა „საჯავახოს მხარე“ „პარალელი“ N5, გვ. 217 — თბილისი, 2013 წ. ISSN 0235-8417 1958 წელს ქუთაისის ნ. ბერძენიშვილის სახელობის ისტორიულ-ეთნოგრაფიული მუზეუმის ექსპედიციამ სოფელ ნიგორზღვაში ჩაატარა კვლევითი სამუშაოები, რის შედეგადაც არაერთი უძველესი საყოფაცხოვრებო ნივთი და საცხოვრებელი პალატა იქნა აღმოჩენილი. აქ მოპოვებული ნივთების ნაწილი ინახება ქუთაისის სახელმწიფო ისტორიულ მუზეუმში. სოფლის ტერიტორიაზე განსაკუთრებული ყურადღება მიიპყრო დარანის გამოქვაბულთა კომპლექსმა, სადაც აღმოჩენილმა დამბაჩამ და ხანჯალმა ვარაუდი გამოიწვია, რომ გამოქვაბულები შესაძლოა თავშესაფრად ან სამალავად გამოიყენებოდა. აღნიშნული მონაცემების საფუძველზე დგინდება, რომ სოფელი ნიგორზღვა საკმაოდ ადრეული პერიოდიდან იყო დასახლებული. დარანის გამოქვაბულებს მინიჭებული ჰქონდათ ადრეული შუა საუკუნეების კულტურული ძეგლის სტატუსი და მათი მეცნიერული შესწავლა აქტიურად მიმდინარეობდა. XX საუკუნის 90-იანი წლების განუკითხაობამ ეს ისტორიული ძეგლი შეიწირა. სოფელში გავრცელებული გვარებია: თარგამაძე, გაგუა, ქორიძე, ჩაჩუა, ჩხაიძე, ტონია, ზამთარაძე, შანიძე, კალოიანი, თევზაძე, არდიშვილი და სხვა.

 ცნობილი ადამიანები 
სოფელში დაიბადა გივი გაგუა და კონსტანტინე თარგამაძე.

მოსახლეობა
2014 წლის აღწერის მონაცემებით, სოფელში ცხოვრობს 325 ადამიანი.

 აღწერის წელი  მოსახლეობა  კაცი  ქალი 2002  528  252  276 2014   325  156  169

ლიტერატურა


სქოლიო

კატეგორია:სამტრედიის მუნიციპალიტეტის სოფლები